**Introduktion MDVI**

MDVI kan anbefales at anvendes som opslagsværk af såvel nyansatte som mere erfarende synskonsulenter. Materialet er målrette børn med synsnedsættelse og sammensatte vanskeligheder. Men det findes også anvendeligt til småbørn med nedsat syn, der er under udredning og i gang med at udvikle deres syn.

MDVI er et overskueligt materiale, da afsnittende er i følgende skabelon:

Definition af synsfunktionen – Observation – Pædagogisk fremgangsmåde – Referencer og Supplerende litteratur.

**Baggrundshistorik i forhold til MDVI**

Af og til støder man på spændende udenlandsk fagligt materiale, som man ønsker kunne ud­komme på dansk og finde anvendelse i praksis. Sådan en oplevelse havde redaktionen med

*Focus MDVI* (1) - *Fokus på barn med synshem­ning og sammensatte vansker*. De oprindelige forfattere var yderst positive med hensyn til at stille rapporten til rådighed for en dansk oversættelse og bearbejdning. For dem var det positivt, at andre var blevet inspireret af deres arbejde og ønskede at supplere og tilpasse det til danske forhold.

Denne danske udgave er en redigeret bearbejd­ning af det norske materiale *Focus MDVI - Fo­kus på barn med synshemning og sammensatte vansker.* En fagkyndig redaktion bestående af synskonsulenter på Synscenter Refsnæs Vibeke Bang, Lis Ourø Hansen, Marianne Minke og Dorte Møller har stået for arbejdet med den danske udgave. Bearbejdning og anskaffelse af synsfaglige materialer har været understøttet med projektmidler fra Region Sjælland.

Faglig konsulent Bendt Nygaard Jensen, Socialstyrelsen har ydet stor hjælp i forhold til at træffe aftaler og indhente tilladelser hos de oprindelige forfattere samt ydet sparring til redaktionsgruppen. Ledende øjenlæge Hanne Jensen, synskonsulent Per Mortensen og psy­kolog Elsebeth Mortensen har bidraget med faglig gennemlæsning og sparring. Vi takker alle for deres indsats.

Det norske materiale baserer sig på det EU-støttede Socratesprojekt *Development of Ex­pertise for Teachers who doItinerant Work for Multiple Disabled* *Visually Impaired Children.*

(1)

Lis Ourø Hansen. Synskonsulent, Specialrådgivningen. Synscenter Refsnæs oktober 2018.